钦定古今图书集成/明伦汇编/官常典/第736卷 > 刘原弼
## 钦定古今图书集成/明伦汇编/官常典/第736卷 > 刘原弼

按《逊国正气纪》：刑部主事刘原弼，字良辅，河南扶沟
人。洪武中，以贡任职，果敢有为，累疏时政。靖难兵入，
城中大哄，原弼曰：“此天崩地裂之顷，我辈死不复恨。”
遂拊膺恸哭，率家僮数十人巷战，杀伤过多，既而遇
害，索遗骸不可得，其家人刻木像形葬之。裔孙自强，
万历初仕至刑部尚书。